นางงามจักรวาล

การประกวดนางงามจักรวาล หรือ มิสยูนิเวิร์ส (Miss Universe) เป็นการประกวดความงามประจำปี เริ่มจัดขึ้นเมื่อ พ.ศ. 2495 โดยแปซิฟิกมิลส์  บริษัทเสื้อผ้าจากรัฐแคลิฟอร์เนียของสหรัฐ และหลังจากนั้นได้บริหารงานโดยเคย์เซอร์-รอธ (Kayser-Roth) และตามด้วยกัล์ฟแอนด์เวสเทิร์นอินดัสทรีซ์ (Gulf and Western Industries) จนกระทั่งปี พ.ศ. 2539 ดอนัลด์ ทรัมป์ ซึ่งต่อมาเป็นประธานาธิบดีสหรัฐ ได้ซื้อกิจการและบริหารงานโดยองค์การนางงามจักรวาล (Miss Universe Organization) ในเดือนกันยายน พ.ศ. 2558 ดอนัลด์ ทรัมป์ ได้ขายกิจการองค์การนางงามจักรวาลให้เอนเดฟเวอร์ (Endeavour) ผ่านไอเอ็มจี จนกระทั่งในวันที่ 25 ตุลาคม พ.ศ. 2565 เจเคเอ็น โกลบอล กรุ๊ป ของจักรพงษ์ จักราจุฑาธิบดิ์ ได้เข้าซื้อกิจการองค์การนางงามจักรวาลผ่านเจเคเอ็น เมตาเวิร์ส ไอเอ็นซี ซึ่งเป็นบริษัทในเครือที่จัดตั้งตามกฎหมายของสหรัฐ  วันที่ 23 มกราคม 2567 เจเคเอ็นได้ขายหุ้น 50% ขององค์กรนางงามจักรวาลให้กับ ราอูล โรชา นักธุรกิจและเศรษฐีชาวเม็กซิโก ทำให้เป็นผู้ร่วมจัดการประกวดนางงามจักรวาลในปัจจุบัน

**รูปแบบการแข่งขัน**
ในยุคที่ไอเอ็มจีถือลิขสิทธิ์ การแข่งขันจะคัดเลือกสาวงามจากประเทศที่ส่งเข้าประกวด โดยผ่านรอบ Prelimnary ซึ่งคะแนนจากส่วนนี้จะส่งผลต่อการเข้ารอบในวันประกวดจริง โดยจะแยกเป็นคะแนนที่มาจาก การเดินชุดว่ายน้ำ (Swimming Suit Competition), การเดินชุดราตรี (Evening Gown Competition) และการสัมภาษณ์ต่อหน้าคณะกรรมการ (Interview) โดยเมื่อจบจากรอบนี้ ในวันประกวดจริง จะมีการประกาศผู้ที่ได้คะแนนสะสมจากรอบ Prelimnary ที่สูงสุด 20 อันดับเพื่อเข้ารอบ 20 คนสุดท้าย (Semifinalist) จากนั้นผู้เข้าประกวดทั้ง 20 คนจะต้องสปีช 15 วินาที เพื่อคัดเข้ารอบ 10 คนต่อไป โดยรอบ 10 คนสุดท้าย จะใช้การเดินชุดว่ายน้ำและชุดราตรีตัดสินผู้เข้ารอบ 5 คนสุดท้าย และผู้เข้ารอบ 5 คนสุดท้าย จะต้องตอบคำถามจากคณะกรรมการ เรียงตามลำดับการประกาศชื่อในรอบก่อนหน้า โดยคำถามที่แตกต่างกัน เพื่อคัดเข้ารอบ 3 คนสุดท้าย และทั้งสามคนจะต้องตอบคำถามเดียวกัน โดยผู้ที่รอตอบคำถาม จะต้องสวมหูฟังเพื่อไม่ให้ได้ยินเสียงผู้เข้าประกวดคนอื่น โดยคะแนนในรอบต่าง ๆ ที่ผ่านมาเป็นคะแนนตัดสิน ก่อนที่กรรมการแต่ละคนจะพิจารณาถึงความเหมาะสมในตำแหน่งต่าง ๆ อีกครั้งจากไฟนอลลุค ในช่วงสุดท้ายนางงามผู้ครองมงกุฎจากปีก่อนหน้าจะเดินอำลาตำแหน่ง ตามด้วยการประกาศรองอันดับสอง และผู้ครองตำแหน่งนางงามจักรวาล ตามลำดับ (ก่อนปี 2011 พิธีกรจะประกาศชื่อรองอันดับหนึ่ง ตามด้วยผู้ครองมงกุฎนางงามจักรวาล)
หลังจากเจเคเอ็น โกลบอล กรุ๊ป เข้าซื้อกิจการองค์การนางงามจักรวาล จักรพงษ์ จักราจุฑาธิบดิ์ ประธานเจ้าหน้าที่บริหารของเจเคเอ็นได้ประกาศว่านับตั้งแต่การประกวดนางงามจักรวาล 2023 เป็นต้นไป สตรีที่ผ่านการสมรสและสตรีข้ามเพศจะสามารถเข้าร่วมการประกวดได้ โดยจักรพงษ์ในฐานะเจ้าของกิจการองค์การนางงามจักรวาล จะไม่มีส่วนร่วมในการคัดเลือกผู้ดำรงตำแหน่งใด ๆ ในการประกวดดังกล่าว นอกจากนี้ยังมีการเปิดตัวธุรกิจเสริม ได้แก่ เครื่องดื่มเพื่อสุขภาพ, ผลิตภัณฑ์บำรุงร่างกาย และกิจการนำเที่ยว

**ช่องโทรทัศน์**
สหรัฐ- CBS (1955 - 2002)- NBC (2003 - 2014)- FOX (2015 - 2019, 2021)- FYI (2020)- The Roku Channel (2022 – ปัจจุบัน)
ประเทศไทย- ช่อง 3 เอชดี (1974 - 1983, 2015 - 2017 (เทปบันทึกภาพ))- ช่อง 7HD (1984 - 2011, 2013 (เทปบันทึกภาพ))- ช่อง 3 เอสดี (2015 - 2017)- พีพีทีวี (2018 - 2021)- เจเคเอ็น 18 (2022 - ปัจจุบัน)

**ผู้ชนะการประกวดในช่วงไม่กี่ปี**

**ทำเนียบนางงามจักรวาล**

**องค์กรนางงามจักรวาล**
องค์การนางงามจักรวาล เป็นองค์การในปัจจุบันที่เป็นเจ้าของและดำเนินการประกวดนางงามจักรวาล จนกระทั่งในปี ค.ศ. 2020 องค์การนางงามจักรวาลได้ประกาศให้สิทธิ์การดำเนินการจัดประกวดมิสยูเอสเอและมิสทีนยูเอสเอ ให้กับคริสตัล สจวร์ต ซึ่งเป็นมิสยูเอสเอ 2008 แต่อีกสองปีต่อมาเธอถูกระงับการปฏิบัติหน้าที่ สิทธิ์ดังกล่าวจึงกลับมาอยู่กับองค์กรนางงามจักรวาล
องค์การนางงามจักรวาล มีสำนักงานใหญ่อยู่ที่นครนิวยอร์ก, เม็กซิโกซิตี และจังหวัดสมุทรปราการ องค์การขายสิทธิทางโทรทัศน์ให้กับการประกวดนางงามจักรวาลในประเทศอื่น ๆ

**ผู้ครองตำแหน่งองค์การนางงามจักรวาล**
ด้านล่างนี้เป็นรายนามผู้ครองตำแหน่งทั้งหมดขององค์การนางงามจักรวาลในช่วงหลายปีที่ผ่านมา
หมายเหตุ
ไฟล์:Miss USA Crystle Stewart and Miss Teen USA Stevi Perry at Mercedes-Benz Fashion Week.jpg|คริสตัล สจวร์ต มิสยูเอสเอ 2008 และ สเตวี เพร์รี มิสทีนยูเอสเอ 2008
ไฟล์:Hilary Cruz and Crystle Stewart.jpg|ฮิลารี ครูซ มิสทีนยูเอสเอ 2007 และ คริสตัล สจวร์ต มิสยูเอสเอ 2008
ไฟล์:Hilary Cruz and Riyo Mori.png|ฮิลารี ครูซ มิสทีนยูเอสเอ 2007 และ ริโยะ โมริ นางงามจักรวาล 2007 เข้าร่วม "แฟชันร็อกส์เดอะยูนิเวิร์ส" ก่อนการประกวดมิสยูเอสเอ 2008
ไฟล์:RachelHilaryUSO.png|เรเชล สมิท มิสยูเอสเอ 2007 และ ฮิลารี ครูซ มิสทีนยูเอสเอ 2007 ลงนามลายมือชื่อในทัวร์ USO ของฐานทัพญี่ปุ่น
ไฟล์:Chelsea Cooley Shelley Hennig GTMO.png|เชลซี คูลีย์, มิสยูเอสเอ 2005 และ เชลลีย์ แฮนนิก มิสทีนยูเอสเอ 2004 ที่อ่าวฮวนตานาโม
ไฟล์:MUO GTMO 2003.png|นางงามจักรวาล 2002, จัสติน ปาเสค, กับ มิสยูเอสเอ 2002 ชานเทย์ ฮินตัน และ มิสทีนยูเอสเอ 2002 วาเนสซา เซมโรว์ ที่อ่าวกวนตานาโม
ไฟล์:Miss USA contestants give autographs while visiting Guantanamo.jpg|คริสตัล สจวร์ต มิสยูเอสเอ 2008 และ ดายานา เมนโดซา นางงามจักรวาล 2008 ที่อ่าวกวนตานาโม
ไฟล์:Shawn Weatherly, Ronald Reagan and Kim Seelbrede in 1981.jpg|ชอว์น เวเทอร์ลี นางงามจักรวาล 1980 และ คิม ซีลบรีด มิสยูเอสเอ 1981 ร่วมกับประธานาธิบดีสหรัฐ โรนัลด์ เรแกน

**มงกุฎนางงามจักรวาล == 
มงกุฎของนางงามจักรวาลมีการเปลี่ยนแปลงถึง 12 ครั้ง ตลอดประวัติศาสตร์ 70 ปีของการประกวด
*มงกุฎแต่งงานของจักรพรรดิโรมานอฟ-Romanov Imperial Nuptial crown (1952)
เป็นมงกุฎแรกของนางงามจักรวาล เคยเป็นของชาวรัสเซีย ประกอบด้วยเพชรไร้ตำหนิ 1,529 เม็ด น้ำหนักรวม 300 กะรัต มูลค่า 500,000 ดอลลาร์สหรัฐ ผู้สวมใส่คนแรก คือ อาร์มี คูเซลา นางงามจักรวาล 1952 ซึ่งเป็นนางงามจักรวาลคนแรกของโลกที่ได้รับการสวมมงกุฎ 
*มงกุฎโรมานอฟ-Romanov Diadem crown (1953)
มงกุฎโรมานอฟ สวมโดย คริสตียาน มาร์แตล นางงามจักรวาล 1953|center
รู้จักกันในชื่อ มงกุฎบรอนซ์เมทัลลิก เนื่องจากมีการออกแบบด้วยบรอนซ์เมทัลลิกล้วน ถูกใช้งานในปีเดียว สวมใส่มงกุฎโดย คริสตียาน มาร์แตล นางงามจักรวาล 1953 เป็นคนเดียวที่สวมมงกุฎนี้
*มงกุฎดาวแห่งจักรวาล-Star of the Universe (1954–1960)
มงกุฎดาวแห่งจักรวาล  สวมโดย ฮิลเลวี รอมบิน นางงามจักรวาล 1955|center
มีรูปดาวที่ยอดมงกุฎ ทำจากไข่มุกดำประมาณ 1,000 เม็ด ฝังในทองคำและแพลตินัม มีน้ำหนัก 1.25 ปอนด์ มูลค่า 500,000 ดอลลาร์สหรัฐ
*มงกุฎไรน์สโตน-Rhinestone (1961–1962)
center
ทำจากหินไรน์สโตน เปิดตัวในปี 1961 ฉลองครบรอบ 10 ปีของ Miss Universe Organization ผู้สวมใส่โดย มาร์เลเนอ ชมิท นางงามจักรวาล 1961 และ  นอร์มา โนลัน นางงามจักรวาล 1962
*มงกุฎโคเวนทรี-Coventry crown (1963–2001)
ออกแบบโดย Sarah Coventry เป็นมงกุฎที่มีรูปหญิงสาวถือคทาเป็นจุดเด่น รู้จักกันในชื่อ The Lady Crown ดัดแปลงดีไซน์ในปี 1973 ให้สวมใส่สะดวกขึ้น เรียกว่า The Chandelier Crown
*มงกุฎฟีนิกซ์มิกิโมโตะ  Mikimoto Phoenix (2002–2007, 2017–2018)
มงกุฎมิกิโมโตะ สวมโดย นาตาลี เกลโบวา นางงามจักรวาล 2005|center
ออกแบบโดย โทโมฮิโระ ยามาจิ สำหรับบริษัท มิกิโมโตะเพิร์ล ในเมืองโทบะ จังหวัดมิเอะ ประเทศญี่ปุ่น ลักษณะของมงกุฎสื่อถึงนกฟีนิกซ์ สัญลักษณ์ของสถานะที่มี อำนาจ และความงาม ประกอบด้วยเพชรธรรมชาติไร้สี 500 เม็ด รวมเกือบ 30 กะรัต และไข่มุก 120 เม็ด ขนาด 3-18 มม. มูลค่า 250,000 ดอลลาร์สหรัฐ ผู้สวมใส่คนแรกคือ ออกซานา โฟยโดโรวา นางงามจักรวาล 2002 ซึ่งเปิดตัวโดยอดีตเจ้าของของเวที โดนัลด์ ทรัมป์ และสวมใส่คนสุดท้ายคือ แคทรีโอนา เกรย์ นางงามจักรวาล 2018 ก่อนที่จะเลิกใช้งาน 
*มงกุฎ CAO (2008)
มงกุฎ CAO  สวมโดย ดายานา เมนโดซา นางงามจักรวาล 2008|center
ถูกใช้สวมมงกุฎให้กับ ดายานา เมนโดซา นางงามจักรวาล 2008 มงกุฎนี้ได้รับการออกแบบโดย Rosalina Lydster และ Dang Kim Lien จาก CAO Fine Jewelry จาก เวียดนาม มงกุฎนี้มีมูลค่า 120,000 ดอลลาร์สหรัฐ ทำจากทองคำขาวและทองคำเหลือง 18K ผสมกัน และมีอัญมณีล้ำค่ามากกว่า 1,000 ชิ้น รวมถึงเพชรสีขาว 555 เม็ด (30 กะรัต) เพชรสีคอนยัค 375 เม็ด (14 กะรัต) คริสตัลควอตซ์สีควัน 10 เม็ด (20 กะรัต) และอัญมณีมอร์แกไนต์ 19 เม็ด (60 กะรัต) สีเหลืองวาวของทองคำเป็นตัวแทนของเศรษฐกิจที่เจริญรุ่งเรืองของเวียดนาม ซึ่งเป็นสัญลักษณ์ของนกกระเรียนเวียดนาม อย่างไรก็ตาม ดายานา เมนโดซา ปฏิเสธที่จะใช้มงกุฎนี้และยืนกรานที่จะใช้ มงกุฎมิกิโมโตะ เมื่อเธอแต่งตั้งให้ เอสเตฟานิอา เฟร์นันเดซ เป็นผู้สืบทอดตำแหน่ง
*มงกุฎ Diamond Nexus Peace (2009–2013)
มงกุฎ Diamond Nexus Peace  สวมโดย ไลลา ลอปึช นางงามจักรวาล 2011|center
เป็นมงกุฎที่ชนะเลิศซึ่งทำโดย Diamond Nexus Labs แฟน ๆ ทั่วโลกมีโอกาสโหวตออนไลน์ในปี 2009 เพื่อตัดสินว่ามงกุฎ Unity, Hope และ Peace ใดจะเป็นมงกุฎถัดไปของ นางงามจักรวาล มงกุฎประดับด้วยอัญมณี 1,371 เม็ด น้ำหนักรวม 416.09 กะรัต (83.218 กรัม) ประกอบด้วยทองคำขาว 14K และ 18K หนัก 544.31 กรัม รวมถึงแพลตตินัม ในปี 2010 ส่วนบนของมงกุฎถูกถอดออกเพื่อความสะดวกของผู้สวมใส่ มงกุฎประดับด้วยทับทิมสังเคราะห์เพื่อเป็นตัวแทนของแพลตฟอร์มการศึกษาและการตระหนักรู้เกี่ยวกับ HIV/AIDS ของ Miss Universe Diamond Nexus Labs เป็นช่างอัญมณีอย่างเป็นทางการแห่งแรกที่เป็นมิตรกับสิ่งแวดล้อมขององค์กร นางงามจักรวาล และได้รับเลือกให้เป็นส่วนหนึ่งของโครงการ Green is Universal ของ NBC Universal
*มงกุฎ DIC Crown (2014–2016)
มงกุฎ DIC Crown  สวมโดย พีอา ววทซ์บัค นางงามจักรวาล 2015|center
ถูกใช้เพื่อสวมมงกุฎให้กับ เปาลินา เบกา , พีอา ววทซ์บัค และ อีริส มีเตอนาร์ มงกุฎนี้ผลิตโดยบริษัท Diamonds International Corporation (DIC) ของสาธารณรัฐเช็ก และประเมินว่ามีมูลค่า 300,000 เหรียญสหรัฐกระบวนการผลิตทั้งหมดใช้เวลาประมาณสี่เดือนและต้องใช้ช่างฝีมือประมาณสิบคน มงกุฎนี้ชวนให้นึกถึงเส้นขอบฟ้าของแมนฮัตตันและประกอบด้วยเพชร 311 เม็ด โทแพซ สีน้ำเงิน 5 ชิ้น แซฟไฟร์สีน้ำเงิน 198 ชิ้นคริสตัลเผาด้วยความร้อน 33 ชิ้นและทองคำขาว 18K หนัก 220 กรัม น้ำหนักรวมของมงกุฎคือ 411 กรัม มงกุฎนี้ถูกปลดระวางในปี 2017 เนื่องจากการละเมิดลิขสิทธิ์และปัญหาการชำระเงินที่ตามมาระหว่าง DIC และ Miss Universe Organization
*มงกุฎ Mouawad Power of Unity (2019–2021)
center
ผลิตโดยMouawad Jewelry ซึ่งต่อมาได้กลายเป็นช่างอัญมณีคนใหม่ขององค์กรนางงามจักรวาล ด้วยมูลค่าที่ประเมินไว้เกือบ 6 ล้านเหรียญสหรัฐ มงกุฎ Mouawad ถือเป็นมงกุฎประกวดที่มีราคาแพงที่สุดในโลกเท่าที่มีการบันทึกไว้ ตั้งแต่ปี 2019 ถึง 2021 โซซีบีนี ทุนซี , อันเดรอา เมซา และ หรนาซ สันธู ได้รับการสวมมงกุฎด้วยมงกุฎนี้ มงกุฎนี้ประกอบด้วยเพชรสีเหลืองทองที่มีน้ำหนัก 62.83 กะรัต ตามที่ Pascal Mouawad กล่าวไว้ มงกุฎนี้เป็นสัญลักษณ์ของความทะเยอทะยาน ความหลากหลาย ชุมชน และความงาม 
*มงกุฎ Mouawad Force for Good (2022–2023)
สวมโดยเชย์นิส ปาลาซิโอส นางงามจักรวาล 2023 ในการอำลาตำแหน่งเป็นครั้งสุดท้าย
เป็นมงกุฎ Mouawad ลำดับที่สอง ซึ่งเคยใช้สวมมงกุฎให้กับ อาร์บอนนีย์ เกเบรียล และ เชย์นิส ปาลาซิโอส มงกุฎนี้ประดับด้วยแซฟไฟร์สีน้ำเงิน 110 กะรัต เพชรสีขาว 48 กะรัต และแซฟไฟร์สีน้ำเงินรอยัล 45.14 กะรัตที่ตรงกลาง
*มงกุฎJewelmer Lumière de l'Infini (2024–ปัจจุบัน)
เปิดตัวเมื่อวันที่ 13 พฤศจิกายน 2024 ออกแบบโดย Jewelmer บริษัทเครื่องประดับหรูหราจากฟิลิปปินส์ ซึ่งเป็นที่รู้จักในฐานะผู้เชี่ยวชาญด้านไข่มุกเซาท์ซีสีทอง มงกุฎนี้ประดิษฐ์ด้วยมือโดยช่างอัญมณีผู้เชี่ยวชาญโดยใช้เทคนิคการออกแบบและการผลิตเครื่องประดับแบบดั้งเดิมของฟิลิปปินส์และฝรั่งเศส โดยเฉพาะ เทคนิค Place Vendômeไข่มุกสีทองแต่ละเม็ดได้รับการเก็บเกี่ยวและเตรียมโดยผ่านขั้นตอนต่างๆ 377 ขั้นตอน การออกแบบมงกุฎนี้มีวัตถุประสงค์เพื่อรวบรวมและรำลึกถึงประวัติศาสตร์อันยาวนานของความงามขององค์กร นางงามจักรวาล และราชินีต่างๆ ฐานโลหะทองและแพลตตินัมมีลักษณะคล้ายคลื่นและการเต้นรำของจักรวาล ซึ่งประดับด้วยเพชรหลายร้อยเม็ดและไข่มุกเซาท์ซีสีทอง 23 เม็ด ไข่มุกสีทองเม็ดใหญ่ที่สุดที่อยู่ตรงกลางด้านบนของมงกุฎเป็นตัวแทนของดวงอาทิตย์ที่เปล่งประกายด้วยรัศมีสีทองประดับเพชร ภาษาฝรั่งเศส Lumière de l'Infini แปลว่า "แสงแห่งอนันต์" แปลตรงตัว และ "ส่องสว่างอย่างไม่มีที่สิ้นสุด" หรือ "ความเจิดจ้าที่ไม่มีที่สิ้นสุด" ตามบริบท    

**รางวัลพิเศษ**

**อ้างอิง**

**แหล่งข้อมูลอื่น**
  เว็บไซต์นางงามจักรวาลอย่างเป็นทางการ- MissUniverse- missuniverse- missuniverse- missuniverse

หมวดหมู่:เจเคเอ็น โกลบอล กรุ๊ป
หมวดหมู่:การประกวดนางงามระดับนานาชาติ
หมวดหมู่:เหตุการณ์ที่เกิดซ้ำที่ก่อตั้งในปี พ.ศ. 2495
หมวดหมู่:ก่อตั้งในสหรัฐในปี พ.ศ. 2495
หมวดหมู่:การควบรวมและเข้าซื้อกิจการในปี พ.ศ. 2565